Z á p i s n i c a

zo zasadnutia výboru pozemkového spoločenstva Urbár Stankovany

konaného dňa 18.12.2019

Prítomní podľa prezenčnej listiny

 **Program:**

1. Návrh programu, určenie zapisovateľa
2. Kontrola uznesenia
3. Správa účtovníčky o stave účtu
4. Správa OLH
5. Správa o dodávkach palivového dreva pre podielnikov
6. Naplánovanie termínu Valného zhromaždenia PS Urbár Stankovany
7. Diskusia, predloženie nových návrhov
8. Návrh na uznesenie

Zasadnutie viedol predseda výboru, privítal prítomných, konštatoval, že výbor je uznášaniaschopný.

1. **Návrh programu, určenie zapisovateľa**

 Predseda výboru oboznámil prítomných s programom, ktorý bol bez pripomienok schválený. Za zapisovateľku určil Annu Brukovú.

1. **Kontrola uznesenia**

 Uznesenia zo zasadnutia výboru zo dňa 17. 10. 2019 boli splnené. Ing. Petrovi Tomáňovi sa podarilo vymôcť pohľadávku od p. Metesa.

1. **Správa účtovníčky o stave účtu.**

K 18. 12. 2019 bolo v pokladni 40 € a na bežnom účte 78 365,11€.

1. **Správa OLH**

 Správu OLH predniesol Michal Chomist. Okrem iného poukázal na ťažbu Karola Komu v Havrane. Tiež informoval prítomných o prerezávke , pri ktorej boli použité krovinorezy. Poukázal na to , že v Havane sú extrémne podmienky na takúto činnosť, pretože prerezávka v tejto lokalite bola zanedbaná. Na vrchu Havran ostáva 40 ha prác, je to vážny problém, pretože do takýchto extrémnych podmienok je ťažké zohnať lesných pracovníkov. Ing. Peter Straka sa informoval u OLH na samovýrobu Františka Belka v Dierovej. Michal Chomist vysvetlil postup pri samovýrobe paliva. Celá správa OLH tvori prílohu zápisnice.

1. **Správa o dodávkach palivového dreva**

 K 18.12.boli vybavené všetky žiadosti podielnikov na palivové drevo.

1. **Naplánovanie termínu Valného zhromaždenia**

 Termín valného zhromaždenia bude 8. 3. 2020 v KACR v Stankovanoch. Organizačne ho zabezpečia členovia výboru.

1. **Diskusia, predloženie nových návrhov**

 Ing. Peter Straka upozornil na to, že treba urobiť poriadok pri držbe kľúčov od pílnice aj od unimobunky. Tiež upozornil na odpisovanie stavu elektromeru a neporiadok na pílnici/ veľké blato/. Ján Karas doporučil blato zhrnúť a navoziť makadam. Vladimír Lacko sa informoval o prácach pri ochrane sadeníc proti ohryzu. Bc. Peter Straka informoval prítomných o ochrannom múre pri pílnici. Členovia výboru poďakovali Ing. Petrovi Tomáňovi za úspešnosť pri vymáhaní pohľadávky od p. Metesa.

1. **Predseda výboru podal návrh na uznesenie.**

V Stankovanoch 18.12.2019 zapísala Anna Bruková

Overovatelia: ...................................

 ...................................

U z n e s e n i e

prijaté na zasadnutie výboru PS Urbár Stankovany

dňa 18.12.2019

Uznesenie č. k bodu 1

Výbor súhlasí s programom a s menovaním zapisovateľky.

Uznesenie č. 2 k bodu 2

Predseda výboru konštatoval, že uznesenia zo zasadnutia výboru zo dňa 17.10.2019 boli splnené.

Uznesenie č. 3 k bodu 3

Výbor berie na vedomie správu o stave účtu.

Uznesenie č. 4 k bodu 4

Výbor berie na vedomie správu OLH

Uznesenie č. 5 k bodu 5

Výbor berie na vedomie správu o dodávkach palivového dreva

Uznesenie č.6 k bodu 6

Výbor schvaľuje termín valného zhromaždenia PS Urbár Stankovany

Uznesenie č. 7 k bodu 7

Výbor berie na vedomie diskusné príspevky, nové návrhy, obsah ktorých je zaznamenaný v zápisnici.

V Stankovanoch 18.12.2019 Ján Karas

 Predseda PS Urbár Stankovany

Prílohy: Prezenčná listina

 Správa OLH